钦定古今图书集成/明伦汇编/交谊典/第012卷 > 《周礼》 > 《解卦》
## 钦定古今图书集成/明伦汇编/交谊典/第012卷 > 《周礼》 > 《解卦》

九四，解而拇。朋至斯孚。

〈程传〉居上位而亲小人。则贤人正士远退矣。斥去小人。则君子之党进。而诚相得也。四能解去初六之

阴柔则“君子之朋来”至而诚合矣。〈《东岩易传》。〉四德不若震初之阳，朋阳之来，明德益修，五动以应，诚意交通，然后生化之功自是兴也。呜呼！大臣居解，惟患不得其朋而已。得我朋也，而疏之远之，则非但不能格君心，中才之君岂能无疑于我哉？戒之哉！

《象》曰：“解而拇”，未当位也。

〈程传〉《解》者，本合而离之也，必“解拇”而后“朋孚。”盖君子之交，而小人容于其间，是与君子之诚未至也。